মহাকুম্বে ডুব দিয়ে বিজয় কি রাশমিকার সঙ্গে বিয়ের প্রস্তুতি নিচ্ছে!

মাকে সঙ্গে নিয়ে মহাকুম্ভে বিজয় দেবরকোন্ডার পূণ্যস্নান এর ঠিক আগেই তাঁর সঙ্গে সম্পর্কের কথা স্বীকার করে নিলেন অভিনেত্রী রাশমিকা মান্দানা। রবিবার মায়ের সঙ্গে কুম্ভ মেলায় এসেছেন দক্ষিণী জনপ্রিয় অভিনেতা বিজয় দেবরকোন্ডা। মা মাধবীকে নিয়ে ত্রিবেণী সঙ্গমে পূর্ণ স্নান সারলেন অভিনেতা। সোশ্যাল মিডিয়ায় তাঁর একাধিক ছবি ভাইরাল হয়েছে।
পরে রয়েছেন একটি জাফরান রঙের ধুতি, গলায় রুদ্রাক্ষের মালা। মাথা নিচু করে জোড় হাত করে ঈশ্বরের থেকে আশীর্বাদ চাইছেন তিনি। অভিনেতার পাশে মা মাধবীকেও দাঁড়িয়ে থাকতে দেখা যায়। তিনিও কমলা রঙের একটি সালোয়ার স্যুট পরে হাতজোড় করে প্রার্থনা করছিলেন ঈশ্বরের থেকে।
বেশ কিছু দক্ষিণের তারকা ইতিমধ্যেই কুম্ভ মেলায় গিয়েছেন। দক্ষিণী অভিনেতা রানা দাগ্গুবতীর স্ত্রী মিহিকা বাজাজ, রামচরনের স্ত্রী উপাসনা আরো অনেককে দেখা গেছে। কয়েকদিন আগেই ‘কেজিএফ’ খ্যাত অভিনেত্রী শ্রীনিধি শেট্টি কুম্ভের অভিজ্ঞতা সোশ্যাল মিডিয়ায় তুলে ধরেছিলেন।
রাশমিকার প্রেমে হাবুডুবু খাচ্ছেন বেশ কিছুকাল ধরে বিজয় দেবরকোণ্ডা। গত কয়েক মাস ধরে তাদের দুজনকে নিয়ে বেশ কিছু খবর ভাইরাল হয়েছে। তারপরেই বিজয়কে ইঙ্গিত করে প্রেমের কথা কিছুটা স্বীকার করে নিয়েছেন রশমিকা। তাই তাদের ভক্তদের কথা তবে কি রাস্মিকার সঙ্গে বিয়ের প্রস্তুতি এভাবেই পূর্ণ স্নানের মাধ্যমে সারলেন নায়ক! কয়েক বছর ধরে ই দক্ষিণী ফিল্ম ইন্ডাস্ট্রিতে কান পাতলেই তাদের সম্পর্কের কথা উঠে আসতো। তাদের দুজনকে সোশ্যাল মিডিয়ায় দুবাইয়ের রাস্তায় হাত ধরে হাঁটতে দেখা গেছে। তা ভাইরাল হয়েছিল। সম্প্রতি বিয়ে নিয়ে প্রশ্ন করা হলে বিজয় বলেই ফেলেছিলেন ‘এসব গুঞ্জন বন্ধ হোক’! তবে এখন রাশমিকা আর ব্যাপারটা আড়াল করতে চাইছেন না।
তবে কি তাদের বিয়ে শুধু সময়ের অপেক্ষা!